Diari Oficial de la Generalitat Valenciana


Sumari del DOGV 4643, del 03-12-2003 (2003/12940)

Informació pública de l'aprovació definitiva de la modificació de les normes subsidiàries de l'Eliana, canvi d'ús residencial a dotació escolar en una parcel·la situada al carrer de la Malva-rosa.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4643

Data del DOGV
:   03-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12419


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació definitiva de la modificació de les normes subsidiàries de l'Eliana, canvi d'ús residencial a dotació escolar en una parcel·la situada al carrer de la Malva-rosa. [2003/F12707]
  
José María Ángel Batalla, alcalde president de l'Ajuntament de l'Eliana, faig saber:
  
Que el Ple de l'ajuntament, en la sessió del dia 6 de novembre de 2003, va adoptar, entre altres, l'acord següent:
  
Vist l'expedient número 4/2002, relatiu a la modificació puntual de les normes subsidiàries, per canvi d'ús de determinada parcel·la de residencial a dotació escolar.
  
Vist que per acord del Ple de l'ajuntament de data 30 de gener de 2003 es va sotmetre a informació pública l'expedient esmentat, cosa que es va publicar en el diari Levante de 20 de febrer de 2003 i Diari Oficial de la Generalitat Valenciana de 24 de febrer de 2003.
  
Vist que l'expedient ha sigut sotmés a informe de la Conselleria de Cultura i Educació, que va emetre informe favorable en data 8 d'abril de 2003, i a la Conselleria de Sanitat, en compliment de l'article 38 de la Llei Reguladora de l'Activitat Urbanística, així com a dictamen dels municipis confrontants. No s'han presentat al·legacions durant el termini esmentat.
  
Vist que el Ple de l'ajuntament, en la sessió del dia 29 d'abril de 2003, va aprovar provisionalment la dita modificació.
  
Atés l'informe emés en data 23 de juliol de 2003, per la Conselleria de Territori i Habitatge, en què es concedix la cèdula d'urbanització.
  
Atés l'informe emés per l'arquitecta municipal en data 8 d'octubre de 2003.
  
La corporació, per unanimitat, acorda:
  
Primer. Aprovar definitivament la modificació de les normes subsidiàries de l'Eliana, canvi d'ús residencial a dotacional escolar, parcel·la situada al carrer de la Malva-rosa, 1.
  
Segon. Ordenar la publicació en el Butlletí Oficial de la Província de València i Diari Oficial de la Generalitat Valenciana.
  
Tercer. Abans de la publicació del present acord, remetre el pla diligenciat com cal a la Conselleria d'Infraestructures i Transport.
  
Quart. Notificar este acord als interessats que hagen comparegut en l'expedient.
  
Contra l'acord esmentat, que posa fi a la via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats a partir del dia següent a la recepció de la present notificació; potestativament es podrà interposar recurs de reposició davant del mateix òrgan que ha dictat l'acord que se li notifica, en el termini d'un mes, comptat a partir del dia següent a la data d'esta notificació, sense perjuí que es puga interposar qualsevol altre recurs que es considere procedent. Si s'interposa un recurs potestatiu de reposició, no es podrà interposar el contenciós fins que siga resolt expressament el primer o s'haja produït la desestimació presumpta d'este, cosa que tindrà lloc una vegada transcorregut el termini d'un mes des de la interposició. Tot això de conformitat amb el que s'establix en la Llei 29/1998, de 13 de juliol, Reguladora de la Jurisdicció Contenciosa Administrativa i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.